ఇండెక్స్లు డీలా పడినా ఎస్బిఐ షేర్లు మాత్రం మంగళవారం చురుగ్గా ట్రేడయ్యాయి. దీంతో బిఎస్ఇలో ఎస్బిఐ షేర్లు మార్కెట్ విలువ (మార్కెట్ క్యాపిటలైజేషన్) ఒన్జిసిని మించి పోయింది. ఇప్పటి వరకు అత్యధిక మార్కెట్ క్యాపిటలైజేషన్ ఉన్న ప్రభుత్వ రంగ సంస్థగా ఉన్న ఒన్జిసి రికార్డు ఇపుడు ఎస్బిఐ పరమైంది. ట్రేడింగ్ ముగిసేసరికి బిఎస్ఇలో ఎస్బిఐ షేరు 0.17 శాతం స్వల్ప లాభంతో రూ.290.15 దగ్గర ముగిసింది. దీంతో ఎస్బిఐ మార్కెట్ క్యాపిటలైజేషన్ రూ.2,35,307 కోట్లకు చేరింది. ఒన్జిసి మార్కెట్ క్యాపిటలైజేషన్తో పోలిస్తే ఇది రూ.2,961.97 కోట్లు ఎక్కువ. ఈ సంవత్సరం ఇప్పటి వరకు ఎస్బిఐ షేర్లు 16 శాతం లాభపడితే, ఒన్జిసి షేర్లు నాలుగు శాతం నష్టపోయాయి. ఎస్బిఐతో పాటు ప్రభుత్వ రంగంలోని బ్యాంక్ ఆఫ్ బరోడా, ఆంధ్రా బ్యాంక్, పిఎన్బి, ఓరియంటల్ బ్యాంక్, యూనియన్ బ్యాంక్ వంటి ప్రభుత్వ రంగ బ్యాంకుల షేర్లు ఒకటి నుంచి నాలుగు శాతం లాభాలతో ముగిశాయి.భారత స్టాక్ మార్కెట్లు వరసగా నాలుగో రోజూ నష్టాలతో ముగిశాయి. లాభాలతోనే ప్రారంభమైనా మధ్యాహ్నాన్నానికి ఇండెక్స్లు అంతర్జాతీయ భయాలతో నష్టాల బాట పట్టాయి. సెన్సెక్స్ 94.56 పాయుంట్ల నష్టంతో 29319 దగ్గర, నిఫ్టీ 34.15 పాయింట్ల నష్టంతో 9105 దగ్గర క్లోజయ్యాయి. అమెరికా, ఆస్ట్రేలియా భారత ఐటి నిపుణులకు ఇచ్చే వీసాల ను కట్టుదిట్టం చేయడం, అమెరికా-ఉత్తర కొరియాల మధ్య నడుస్తున్న మాటల యుద్ధం సెంటిమెంట్ను దెబ్బతీశాయి. ఈ ఏడాది సాధారణ వర్షపాతం ఉంటుందని వాతావరణ శాఖ ప్రకటించినా,ఆగస్టు నుంచి ఎల్నినో ప్రభావం ఉంటుందన్న అంచనాలు మార్కెట్ను వెంటాడాయి. జూన్ 8న మధ్యంతర ఎన్నికలకు వెళుతున్నట్టు బ్రిటిష్ ప్రధాని చేసిన ప్రకటన కూడా మార్కెట్ సెంటిమెంట్ను దెబ్బతీసింది. ట్రేడింగ్ చివర్లో రియల్టీ, మెటల్, ఎనర్జీ, టెలికాం, హెల్త్కేర్ కంపెనీలు నష్టాల బాట పట్టాయి.
indexlu deela padina esbi sherlu maatram mangalavaaram churugga tradayyaayi. deentho bsilo esbi sherlu market viluva (market capitalisation) onjisini minchi poyindi. ippati varaku atyadhika market capitalisation unna prabhutva ranga samsthagaa unna onjisi rikaardu ipudu esbi paramaindi. trading mugisesariki bsilo esbi sheru 0.17 saatam swalpa laabhamtho roo.290.15 daggara mugisindi. deentho esbi market capitalisation roo.2,35,307 kotlaku cherindi. onjisi market capitalijeshanntho poliste idhi roo.2,961.97 kotlu ekkuva. ee samvatsaram ippati varaku esbi sherlu 16 saatam laabhapadithe, onjisi sherlu naalugu saatam nashtapoyayi. esbitho paatu prabhutva rangamlooni bank af baroda, andhra bank, pnb, oriyantal bank, unian bank vanti prabhutva ranga byaankula sherlu okati nunchi naalugu saatam laabhaalato mugisai.bhaarata stack marketlu varasagaa naalugo roojoo nashtaalatho mugisai. labhalathone praarambhamainaa madhyaahnaannaaniki indexlu antarjaatiiya bhayalatho nashtala baata pattayi. sensex 94.56 payuntla nashtamtho 29319 daggara, nifty 34.15 paayintla nashtamtho 9105 daggara klojayyayi. america, australia bhaarata aiti nipunulaku iche veesaala nu kattudittam cheyadam, america-uttara koriyala madhya nadustunna maatala yuddham centimentnu debbatisaayi. ee edaadi saadhaarana varshapaatam untundani vaataavarana saakha prakatinchinaa,aagastu nunchi elnino prabhaavam untundanna anchanaalu maarketnu ventadai. joon 8na madhyantara ennikalaku velutunnattu british pradhaani chesina prakatana kuudaa market centimentnu debbateesindi. trading chivarlo realty, metal, energy, telicom, helthker companylu nashtala baata pattayi.